L’Agrupació Musical Los Silos serà part del Certamen Internacional de Bandes de Música Ciutat de València
2025-07-24

Alegria, orgull, responsabilitat, emoció…tot es queda curt per descriure els sentiments que embarguen els components de l’Agrupació Musical Los Silos de Burjassot que, gràcies al gran treball que han realitzat en aquests anys, tindran l’oportunitat de participar, el pròxim mes de juliol, en el Certamen Internacional de Bandes de Música Ciutat de València, en la Secció d’Honor.

Un esdeveniment que tindrà lloc en el Palau de la Música del 21 al 24 de juliol i en el qual  la Banda Simfònica, sota la batuta de Javier López Salón, actuarà l’últim dia en quart lloc. En la mateixa secció, la resta de bandes participants seran la Banda Simfònica La Lira de Pozuelo de Alarcón, l’Agrupació Musical Santa Cecilia de Castalla (Alacant) i l’Agrupació Musical l’Amistat de Quart de Poblet.

El Certamen Internacional de Bandes de Música Ciutat de València 2016 reunirà un total de 21 societats musicals d’Europa, Sud-Amèrica i Àsia en les diferents seccions, Honor, Primera, Segona i Tercera, i, entre elles, l’Agrupació Musical Los Silos de Burjassot que ja s’ha posat a treballar en la peça obligatòria, Poema Sanférmico, de José Vicente Egea.